98. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 485 της 10/17 Δεκ. 1987 (ΦΕΚ Α΄ 223)  Ασφάλιση αστυνομικού και πολιτικού προσωπικού Υπουργείο Δημόσιας Τάξης.  Έχοντας υπόψη: 1.Τις διατάξεις των άρθρ. 53 παρ. 1 και 60 του Νόμ. 1481/1984 «Οργανισμός Υπουργείου Δημόσιας Τάξης» (Α 152/8.10.1984). 2.Τις διατάξεις του Π.Δ. 137/1976 «Συγκρότηση της Γενικής Γραμματείας σε Υπουργείο Δημόσιας Τάξης» (Α-151/1986). 3.Την υπ’ αριθ. 567/7.10.1987 γνωμοδότηση του Συμβουλίου της Επικρατείας, ύστερα από πρόταση των Υπουργών Εθνικής Άμυνας, Οικονομικών, Υγείας, Πρόνοιας και Κοινωνικών Ασφαλίσεων και Δημόσιας Τάξης, αποφασίζουμε: Ασφάλιση αστυνομικού προσωπικού Άρθρ.1.-1.Το αστυνομικό προσωπικό που εισέρχεται στην Ελληνική Αστυνομία μετά την ισχύ του Νόμ. 1481/1984, ασφαλίζεται στα υπάρχοντα ταμεία ασφάλισης των πρώην Σωμάτων Χωροφυλακής και Αστυνομίας Πόλεων, που είναι τα εξής: α)Της πρώην Χωροφυλακής, Ταμείο Αρωγής Οπλιτών Χωροφυλακής-ΤΑΟΧ (Νόμ. 4078/1929 ΦΕΚ Α-96), Ταμείο Αρωγής Αξιωματικών Χωροφυλακής-ΤΑΑΧ (Ν.Δ. της 11.2.1926 ΦΕΚ Α- 51), Επικουρικό Ταμείο Ελληνικής Χωροφυλακής- ΕΤΕΧ (Β.Δ. της 13/15.6.1957 ΦΕΚ Α-106). Το Αστυνομικό Προσωπικό που ασφαλίζεται στα ανωτέρω Ταμεία, ασφαλίζεται και στο Μετοχικό Ταμείο Στρατού Μ.Τ.Σ. (Νόμ. 3486/1928 Α-66). β)Της πρώην Αστυνομίας Πόλεων, Επικουρικό Ταμείο Υπαλλήλων Αστυνομίας Πόλεων-ΕΤΥΑΠ (Α.Ν. 1494/1950 ΦΕΚ Α-181), όπως κυρώθηκε με Νόμ. 1593/1950 (ΦΕΚ Α-296), Ταμείο Αρωγής Υπαλλήλων Αστυνομίας Πόλεων-ΤΑΥΑΠ (Β.Δ. 542/1964 ΦΕΚ Α-156), Μετοχικό Ταμείο Πολιτικών Υπαλλήλων-ΜΤΠΥ (Νόμ. 1636/1919 ΦΕΚ Α-6) και Ταμείο Προνοίας Δημοσίων Υπαλλήλων-ΤΠΔΥ (Β.Δ. 3/13.7.1936 ΦΕΚ Α-285). (Μετά τη σελ. 16,578) Σελ. 16,579 Τεύχος 1-33 Σελ. 21  Υπουργείο Δημόσιας Τάξης (Οργανικές Διατάξεις) 4.Α.α.97-98   162 2.Σε περίπτωση που η οργανική δύναμη των ανωτέρω φορέων ασφάλισης είναι, σύμφωνα με τις διατάξεις που διέπουν αυτούς, στα επίπεδα του χρόνου ενοποίησης των σωμάτων Χωροφυλακής και Αστυνομίας Πόλεων, η αναλογία του προσωπικού για ασφάλιση στα ταμεία κάθε πρώην Σώματος υπολογίζεται με βάση τον ακόλουθο μαθηματικό τύπο: Α ίσον, κλάσμα Π δια Ε, επί Ψ. Α = Π/ΕxΨ Όπου Α (άλφα) είναι ο ζητούμενος αριθμός  προσωπικού που αναλογεί για ασφάλιση στα ταμεία  κάθε πρώην Σώματος, Π (πί) ο αριθμός του  προσωπικού που εισέρχεται στην Ελληνική  Αστυνομία, Ε (έψιλον) ο αριθμός του συνολικού  ελλείμματος     της    οργανικής     δύναμης         των δύο πρώην Σωμάτων και Ψ (ψί) ο αριθμός του ελλείμματος της οργανικής δύναμης κάθε πρώην Σώματος (Χωροφυλακής-Αστυνομίας). 3.Σε περίπτωση αυξομοίωσης της οργανικής δύναμης της Ελληνικής Αστυνομίας η αντίστοιχη αυξομοίωση των ασφαλιζομένων στους φορείς ασφάλισης των πρώην Σωμάτων καθορίζεται με βάση την οργανική δύναμη που είχαν τα Σώματα αυτά κατά την ενοποίησή τους και ο υπολογισμός γίνεται με τον παραπάνω μαθηματικό τύπο με την εξής έννοια. Όπου Α είναι ο ζητούμενος αριθμός αυξομοίωσης της οργανικής δύναμης κάθε πρώην Σώματος, Π ο συνολικός αριθμός αυξομοίωσης της οργανικής δύναμης της Ελληνικής Αστυνομίας, Ε το σύνολο της οργανικής δύναμης των πρώην Σωμάτων κατά την ενοποίηση και Ψ ο αριθμός της οργανικής δύναμης κάθε Σώματος κατά την ενοποίηση. Αν από την επίλυση του μαθηματικού τύπου προκύπτει δεκαδικός αριθμός μεγαλύτερος ή μικρότερος του 0,5 ο αριθμός αυτός στρογγυλοποιείται στην αμέσως επόμενη ή προηγούμενη αντίστοιχα μονάδα. 4.Η ονομαστική επιλογή του αστυνομικού προσωπικού για την ασφάλισή του στα ταμεία των πρώην Σωμάτων Χωροφυλακής και Αστυνομίας γίνεται με βάση το ακόλουθο τύπο: Κλάσμα Ν επί χίλια (1.000) δια, παρένθεση Λ + 1, κλείνει η παρένθεση, επί χίλια (1.000) ήτοι: Ν x 1.000   (Λ + 1)x1.000 Όπου Ν (νί) είναι η σειρά που έχει στην αλφαβητική κατάσταση ο υπό ασφάλιση. Ο αριθμός 1.000 πολλαπλασιάζει αριθμητή και παρανομαστή για να ακεραιοποιήται το υπόλοιπο της διαίρεσης. Λάμδα (Λ) είναι ο λόγος που προκύπτει από τη διαίρεση του αριθμού του προσωπικού που πρόκειται να ασφαλίζεται στα Ταμεία της τέως Χωροφυλακής δια του αριθμού του προσωπικού που πρόκειται να ασφαλίζεται στα Ταμεία της τέως  Σελ. 16,580 Τεύχος 1-33 Σελ. 22 Αστυνομίας Πόλεων, όπως οι όροι του κλάσματος προσδιορίζονται από την επίλυση του μαθηματικού τύπου της παρ. 2 του παρόντος άρθρου. Το συν ένα (+ 1) προστίθεται για να εξάγεται το επιμέρους σύνολο του λόγου κατανομής. Αν το υπόλοιπο της διαίρεσης από την επίλυση του παραπάνω μαθηματικού τύπου είναι μικρότερο από το γινόμενο του λόγου (Λ) επί χίλια (1.000) ο υπό ασφάλιση εντάσσεται της πρώην Χωροφυλακής. Αν όμως είναι ίσο ή μεγαλύτερο εντάσσεται στα ταμεία της πρώην Αστυνομίας Πόλεων. Αν ο λόγος (Λ) είναι ακέραιος αριθμός εντάσσεται στα ταμεία της πρώην Χωροφυλακής και Αστυνομίας Πόλεων κατ’ αντιστοιχία με αναλογία (Λ) προς ένα (1). Ασφάλιση πολιτικού προσωπικού Άρθρ.2.-Το πολιτικό προσωπικό που προσλαμβάνεται από το Υπουργείο Δημόσιας Τάξης μετά την ισχύ του Νόμ. 1481/1984, ασφαλίζεται ως ακολούθως: α.Εκείνο που τοποθετείται σε υπηρεσίες της Ελληνικής Αστυνομίας ασφαλίζεται στα ασφαλιστικά ταμεία της πρώην Αστυνομίας Πόλεων, σύμφωνα με τις διατάξεις που ισχύουν γι’ αυτά (Άρθρ. 1, παρ. 1, περίπτ. β του παρόντος Δ/τος). β.Εκείνο που τοποθετείται σε Υπηρεσίες του Πυροσβεστικού Σώματος ασφαλίζεται στο Επικουρικό Ταμείο Υπαλλήλων Πυροσβεστικού Σώματος (Ε.Τ.Υ.Π.Σ.) στο Ταμείο Αρωγής Υπαλλήλων Πυροσβεστικού Σώματος (Τ.Α.Υ.Π.Σ.), Μετοχικό Ταμείο πολιτικών υπαλλήλων (Μ.Τ.Π.Υ.) και ταμείο Πρόνοιας Δημοσίων Υπαλλήλων, σύμφωνα με τις ισχύουσες αντίστοιχες διατάξεις του Ν.Δ. 2492/1950 (ΦΕΚ Α- 201), Β.Δ. 483/1966 (ΦΕΚ Α-120), Νόμ. 1636/1919 (ΦΕΚ Α-6) και Β.Δ. 3/13.7.1936 (ΦΕΚ Α-285). Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.